ai4bharat/Pralekha huggingface dataset:
ఆర్థిక మంత్రిత్వ శాఖ
అన్ని సిజిఎస్టి మరియుయ కస్టమ్స్ కార్యాలయాల్లోఇ-ఆఫీస్ వినియోగాన్ని ప్రారంభించిన సిబిఐసి
భారతదేశ వ్యాప్తంగా సుమారు 500 సిజిఎస్టి మరియు కస్టమ్స్ కార్యాలయాల్లో ఇ-ఆఫీస్ వినియోగాన్ని కేంద్రీయ ప్రత్యక్ష మరియు కస్టమ్స్ బోర్డు అధ్యక్షులు శ్రీ ఎం అజిత్ కుమార్ ప్రారంభించారు. సుమారు 800 మంది సిబిఐసి సీనియర్ అధికారుల సమక్షంలో దూర విధానంలో ఈ కార్యక్రమాన్ని ప్రారంభించగా ఈ కార్యక్రమంలో నేషనల్ ఇన్ఫర్మాటిక్స్ కేంద్రం డైరెక్టర్ జనరల్ డా. నీతా వర్మ కూడా పాల్గొన్నారు.
అతి పెద్దదైన ప్రభుత్వ శాఖలు కలిగిన సిబిఐసి తమ కార్యాలయ అంతర్గత కార్యనిర్వహణ కోసం 50,000 అధికారులు మరియు సిబ్బంది వినియోగం కోసం ఈ ఇ-ఆఫీసును ప్రారంభించింది.
ఇప్పటి వరకు కాగితపు ఫైళ్ళ నిర్వహణే జరుగుతుండగా అందుకు ప్రతిగా అంతర్గత కార్యక్రమాలను నిర్వహణ కొరకు ప్రారంభించిన ఈ ఇ-ఆఫీస్ కార్యక్రమం పలు మౌళిక మార్పులను తీసుకువచ్చే అవకాశం ఉంది. పరిశ్రమలు మరియు వ్యాపార వాణిజ్య నిర్వహణ సులువుగా ఉండేందుకు ఐటి ద్వారా చేపట్టిన సంస్కరణల్లో ఉన్న చిన్నపాటి లోటు పాట్లను ఇది పూరిస్తుందని సిబిఐసి ఆశిస్తుంది. పరోక్ష పన్నుల పరిపాలన నిర్వహణ ’పరోక్ష, స్పర్శరహిత మరియు కాగిత రహిత’ విధానాన్ని ఈ సాంకేతికత ద్వారా సిబిఐసి ప్రవేశపెడుతున్నది.
పరిపాలన సంస్కరణలు మరియు ప్రజా వినతుల విభాగం వారి సహకారంతో నేషనల్ ఇన్ఫర్మాటిక్స్ సెంటర్ వారు ఈ ఇ-ఆఫీస్ అప్లికేషన్ను అభివృద్ధిచేసారు. ఇది వివిధ ఫైళ్ళ నిర్వహణలో మరియు ప్రభుత్వ నిర్ణయాలు త్వరితగతిన తీసుకుని పరిపాలనా సౌలభ్యాన్ని కల్పించే లక్ష్యంతో అభివృద్ధి చేయబడినది. ఈ అప్లికేషన్ యొక్క ప్రధాన మాడ్యూల్ ఇ-ఫైల్, ఫైళ్ళకు సంబంధించిన పని అనగా ఫైళ్ళను గ్రహించడం మెదలు కొని తపాలా బట్వాడా చేయడం ఆన్లైల్లో చేయడం, డ్రాఫ్ట్ ఉత్తరాలను తయారు చేయడంతోపాటు వాటిని ఆమోదించడం లేదా సంతకంచేయడం మరియు సంతకం చేసిన వాటిని జారీ చేయడం.
సిజిఎస్టి మరియు కస్టమ్స్ అధికారులు తమ రోజువారీ కార్యక్రమాల నిర్వహలో ఫైళ్ళ నిర్వహణ వేగవంతం చేయడానికి, నిర్ణయాలు త్వరితంగా తీసుకోవడానికి, పారదర్శకతకు, జవాబుదారీగా ఉండేందుకు మరియు కార్యలయాల్లో కాగితం మరియు ముద్రణ ఉపయోగాన్ని తగ్గించేందుకు దీనిని ఉపయోగించవచ్చు. ప్రత్యేకించి కొవిడ్-19 విస్తరిస్తున్న ఈ విపత్కర పరిస్థితుల్లో ఫైళ్ళను భౌతికంగా పట్టుకొనడం ద్వారా వైరస్ ప్రసరణను నివారించేందుకు ఉపయోగపడుతుంది. అంతే కాక డాక్యుమెంట్లను మార్పుచేయడం కానీ, నాశనం చేయడం, వాటి తేదీ మార్పు వంటివి చేయకుండా ఈ అప్లికేషన్ నిలువరిస్తుంది. ఈ అప్లికేషన్ ఫైళ్ళు ఎక్కడ ఆగిపోయాని గుర్తించడానికి, వాటిని త్వరితంగా పరిష్కరించడానికి మరియు త్వరితంగా నిర్ణయాలు తీసుకోవడానికి అందులోనే ఒక పర్యవేక్షణ నిర్మాణం అభివృద్ధి చేయబడింది.
ఈ ఇ-ఆఫీస్ జాతీయ ఇ-గవర్నెన్స్ కార్యక్రమం మిషన్ మోడ్ ప్రాజెక్ట్ క్రింద చేపట్టబడింది.
ఆర్థిక మంత్రిత్వ శాఖ
మొత్తం పెట్టుబడి వాతావరణం గురించి చర్చించడానికి, రాష్ట్రాల ముఖ్యమంత్రులు, ఆర్థిక మంత్రులు, కేంద్ర పాలిత ప్రాంతాల లెఫ్టినెంట్ గవర్నర్లతో సమావేశమైన - కేంద్ర ఆర్థిక మంత్రి శ్రీమతి నిర్మలా సీతారామన్
కోవిడ్ మహమ్మారి తర్వాత దేశంలో పెట్టుబడి వాతావరణాన్ని పెంపొందించే ఉద్దేశ్యంతో, కేంద్ర ఆర్థిక, కార్పొరేట్ వ్యవహారాల శాఖ మంత్రి శ్రీమతి నిర్మలా సీతారామన్, రాష్ట్రాల ముఖ్యమంత్రులు, ఆర్థిక మంత్రులు, కేంద్ర పాలిత ప్రాంతాల లెఫ్టినెంట్ గవర్నర్లతో 2021 నవంబర్, 15వ తేదీన సమావేశమయ్యారు.
కేంద్ర ఆర్థిక శాఖ సహాయ మంత్రి శ్రీ పంకజ్ చౌదరి ఈ రోజు లోక్సభలో ఒక ప్రశ్నకు లిఖితపూర్వకంగా సమర్పించిన సమాధానంలో ఈ సమాచారాన్ని పొందుపరిచారు.
మూలధన వ్యయాన్ని పెంచి, మౌలిక సదుపాయాలతో పాటు, పెట్టుబడి ఆధారిత వృద్ధిని పెంపొందించడం కోసం, భారత ప్రభుత్వం, ఖచ్చితమైన చర్యలు తీసుకుందని మంత్రి పేర్కొన్నారు. ఇది ఉపాధి అవకాశాలు, మార్కెట్, మెటీరియల్ కు ప్రాప్యత, మెరుగైన జీవన నాణ్యత, బలహీన వర్గాల సాధికారత కు దారి తీస్తుందని ఆయన చెప్పారు. రాష్ట్రాల్లో డబ్బులు ఆర్జించదగిన ఆస్తి ఆధారం ఉందన్న విషయం పై కూడా, ఈ సమావేశంలో చర్చించారు. నూతన మౌలిక సదుపాయాల కల్పన తో పాటు ఇతర సామాజిక రంగ ప్రాధాన్యతల కోసం అందుబాటులో ఉన్న మూలధనాన్ని మెరుగుపరచడానికి వీలుగా పరపతిని పొందడానికి ఇది దోహదపడుతుందని, మంత్రి తెలియజేశారు.
మరిన్ని వివరాలను తెలియజేస్తూ, పర్యావరణం / అటవీ అనుమతుల పై స్టాండర్డ్ ఆపరేటింగ్ ప్రొసీజర్ అవసరం; రాష్ట్రాలకు పెంపొందించిన అధికారాలు; ఒకే రకమైన తీర ప్రాంత నిబంధనల వ్యవస్థ; పి.పి.పి. పర్యావరణ వ్యవస్థను బలోపేతం చేయడానికి వీలుగా వివాద పరిష్కార యంత్రాంగాన్ని బలోపేతం చేయడం; రాష్ట్రాల్లో బ్యాంకింగ్ వ్యవస్థ వ్యాప్తి మరియు క్రెడిట్-డిపాజిట్ నిష్పత్తి లో నెలకొన్న అంతరాలను పరిష్కరించడానికి బ్యాంకింగ్ మౌలిక సదుపాయాలను బలోపేతం చేయడం; భారతదేశంలోని ఈశాన్య ప్రాంతాల్లోని రాష్ట్రాలకు నిర్దిష్ట వాణిజ్య విధానం అవసరం; దేశవ్యాప్తంగా వ్యవసాయ-నిర్దిష్ట మౌలిక సదుపాయాల అభివృద్ధి వంటి మరికొన్ని అంశాలను కూడా రాష్ట్రాలు, కేంద్రపాలిత ప్రాంతాలు లేవనెత్తాయని మంత్రి పేర్కొన్నారు.
వివిధ పరిశ్రమలు, బ్యాంకులు, ఆర్థిక సంస్థల భాగస్వామ్యంతో 2021 నవంబర్, 17 మరియు 18 తేదీల్లో ‘అవరోధాలు లేని రుణ సదుపాయం మరియు ఆర్థికాభివృద్ధి కోసం సమిష్టి వ్యవస్థను ఏర్పాటు చేయడం" అనే అంశంపై రెండు రోజుల సదస్సు ను నిర్వహించినట్లు కూడా మంత్రి తెలిపారు. వివిధ రంగాలకు భారీగా రుణ సహాయాన్ని అందించడంతో పాటు, ఆర్థిక వ్యవస్థకు చెందిన ఉత్పాదక రంగాల్లో రుణాలు అందించవలసిన అవసరం గురించి కూడా ఈ సమావేశం చర్చించింది.
ప్రధాన మంత్రి కార్యాలయం
హిమాచల్ ఆవిర్భావ దినోత్సవం సందర్భంగా ప్రజలకు ప్రధాని శుభాకాంక్షలు
హిమాచల్ ప్రదేశ్ ఆవిర్భావ దినోత్సవం సందర్భంగా ప్రధానమంత్రి శ్రీ నరేంద్ర మోదీ ఆ రాష్ట్ర ప్రజలకు శుభాకాంక్షలు తెలిపారు.
ఈ మేరకు ఒక ట్వీట్ ద్వారా పంపిన సందేశంలో:
“హిమాచల్ ప్రదేశ్ ప్రజానీకం మొత్తానికీ నా శుభాకాంక్షలు. ప్రకృతి సౌందర్యానికి, పర్యాటకానికీ మీ రాష్ట్రం పుట్టినిల్లు. మీరందరూ కలకాలం సుఖసంతోషాలతో వర్ధిల్లాలని ఆకాంక్షిస్తున్నాను” అని ప్రధానమంత్రి పేర్కొన్నారు.
ప్రధాన మంత్రి కార్యాలయం
గుజరాత్ లోని అహమదాబాద్ లో సైన్స్ సిటీ ని సందర్శించిన ప్రధాన మంత్రి
గుజరాత్ లోని అహమదాబాద్ లో గల సైన్స్ సిటీ ని ప్రధాన మంత్రి శ్రీ నరేంద్ర మోదీ ఈ రోజు న సందర్శించారు. ఈ సందర్భం లో ఆయన రోబోటిక్స్ గేలరీ ని, నేచర్ పార్కు ను, అక్వేటిక్ గేలరీ ని, ఇంకా శార్క్ టనల్ ను చూశారు, అలాగే ప్రదర్శన ను కూడా చూశారు.
ప్రధాన మంత్రి ఎక్స్ మాధ్యం లో కొన్ని ట్వీట్ లలో ఈ క్రింది విధం గా తన మనోభావాల ను వెల్లడి చేశారు :
‘‘ఈ రోజు న ఉదయం పూట గుజరాత్ సైన్స్ సిటీ లో కనులపండుగ గా ఉన్న అనేక దృశ్యాల ను చూశాను. మొదట గా రోబోటిక్స్ గేలరీ కి వెళ్ళాను, అక్కడ రోబోటిక్స్ యొక్క అపారమైనటువంటి సంభావ్యతల ను ఎంతో చక్కగా ప్రదర్శన కు ఉంచడం జరిగింది. ఈ సాంకేతికత లు ఏ విధం గా యువతీ యువకుల లో ఆసక్తి ని రేకెత్తిస్తున్నదీ గమనించినప్పుడు సంతోషం కలిగింది.’’
‘‘డిఆర్ డిఒ రోబో లు, మైక్రోబాట్స్, ఒక వ్యవసాయ ప్రధానమైన మరమనిషి, మెడికల్ రోబోలు, స్పేస్ రోబో లతో పాటు మరెన్నింటినో రోబోటిక్స్ గేలరీ లో ప్రదర్శించడమైంది. ఈ సమ్మోహక ప్రదర్శన ల మాధ్యం ద్వారా, ఆరోగ్య సంరక్షణ, తయారీ మరియు నిత్య జీవనం లో రోబోటిక్స్ యొక్క పరివర్తనాత్మకమైనటువంటి శక్తి స్పష్టం గా అగుపించింది.’’
‘‘రోబోటిక్స్ గేలరీ లో ఉన్న కేఫె లో మరమనిషి తీసుకు వచ్చి అందించిన ఒక కప్పు తేనీటి ని కూడా సేవించి ఆనందించాను.’’
‘‘సందడి గా ఉన్న గుజరాత్ సైన్స్ సిటీ లో నేచర్ పార్క్ ప్రశాంతమైన మరియు ఆహ్లాదకరమైన స్థలం లా తోచింది. ప్రకృతి ప్రేమికులు మరియు వృక్ష వైజ్ఞానికులు చూసితీరవలసిన చోటు ఇది. ఈ ఉద్యానం జీవ వైవిధ్యాన్ని ప్రోత్సహించడం ఒక్కటే కాకుండా ప్రజల కు విషయాల ను నేర్చుకొనేటటువంటి వేదిక వంటిది గా కూడాను ఉన్నది.’’
‘‘అమిత శ్రద్ధ తో దిద్ది తీర్చినట్లు ఉన్న నడక మార్గాల గుండా సాగిపోతుంటే దారి మధ్యలో వివిధ అనుభవాలు ఎదురు అవుతాయి. అది పర్యావరణ సంరక్షణ మరియు స్థిరత్వానికి సంబంధించిన విలువైన పాఠాల ను అందించేది గా ఉంది. కేక్టస్ గార్డెన్, బ్లాక్ ప్లాంటేశన్, ఆక్ సిజన్ పార్కు మరియు ఇతర ఆకర్షణీయమైన ప్రదేశాల ను కూడా తప్పక చూడగలరు.’’
‘‘సైన్స్ సిటీ లో అక్వేటిక్ గేలరీ జల చరాల కు సంబంధించిన జీవ వైవిధ్యాన్ని మరియు సముద్ర సంబంధి అద్భుతాల ను కళ్ళ కు కడుతుంది. అది మన జలచర సంబంధి ఇకోసిస్టమ్స్ తాలూకు నాజూకు గా ఉంటూనే గతిశీలమైనటువంటి సంతులనాన్ని చాటిచెప్తున్నది. ఆ గేలరీ ని సందర్శించడమనేది మనకు నేర్చుకొనే అనుభూతి ని ఇవ్వడం ఒక్కటే కాకుండా సముద్రం లోపలి జగత్తు ను సంరక్షించుకోవాలని, అలాగే ప్రగాఢమైన గౌరవాన్ని కనబరచాలని కూడా సూచిస్తున్నది.’’
శార్క్ టనల్ సొర చేప ల తాలూకు వేరు వేరు జాతుల ను గురించి తెలియజెప్పే రోమాంచకమైన అవకాశం అని చెప్పాలి. మీరు సొరంగ మార్గం గుండా నడచి వెళ్లడం మొదలుపెట్టీ మొదలుపెట్టడం తోనే సాగర జీవనం యొక్క వివిధత్వాన్ని చూసి ఆశ్చర్య చకితులు అయిపోవడం మీ వంతు అవుతుంది. అది మనస్సుల ను ఆకట్టుకొనే విధం గా ఉంది సుమా.’’
‘‘ఇది సుందరంగా ఉంది.’’
గుజరాత్ గవర్నరు శ్రీ ఆచార్య దేవ్ వ్రత్ మరియు గుజరాత్ ముఖ్యమంత్రి శ్రీ భూపేంద్ర పటేల్ లు ఈ కార్యక్రమం లో ప్రధాన మంత్రి ని అనుసరించారు.
PIB Headquarters
దేశం లో తొలి సారి గా రెండు పరిశ్రమల కు లైసెన్స్ లు ఇచ్చిన బిఐఎస్ హైదరాబాద్ శాఖ కార్యాలయం
భారతదేశం లో మొట్ట మొదటి సారి గా రెండు వివిధ పరిశ్రమల కు లైసెన్స్ లు మంజూరు చేసినట్లు భారతీయ ప్రమాణాల మండలి  హైదరాబాద్ శాఖ కార్యాలయం తెలిపింది. ఈ పరిశ్రమల లో తాడిపత్రి లోని అల్ట్రాటెక్ సిమెంట్ లిమిటెడ్ తో పాటు హైదరాబాద్ లోని విక్టరీ మాట్రెసెస్ ప్రయివేట్ లిమిటెడ్ లు ఉన్నాయి. అల్ట్రాటెక్ సిమెంట్ లిమిటెడ్ కు గ్రౌండ్ గ్యాన్యులేటెడ్ బ్లాస్ట్ ఫర్నెస్ స్లాగ్ అనే ఉత్పాదన తయారీ కి, అలాగే విక్టరీ మాట్రెసెస్ ప్రయివేట్ లిమిటెడ్ కు బెడ్ మాట్రెస్ అకార్డింగ్ టు ఇండియన్ స్టాండర్డ్ ఐఎస్ 13489: 2000 అనే ఉత్పత్తి కి ఈ లైసెన్సులను ఇచ్చినట్లు బిఐఎస్ వెల్లడించింది. గ్రౌండ్ గ్యాన్యులేటెడ్ బ్లాస్ట్ ఫర్నెస్ స్లాగ్ ను సిమెంట్, మార్టర్, ఇంకా కాంక్రీట్ లలో ఉపయోగిస్తారు. దీనిని ఉపయోగించినందువల్ల కాంక్రీట్ యొక్క సంపీడన సంబంధిత శక్తి  పెరుగుతుంది. అంతే కాక వాడవలసిన సిమెంట్ ను తక్కువ మోతాదు లో వాడితే సరిపోతుంది కూడా. కార్బన్ డయాక్సైడ్ ఉద్గారాలు దాదాపుగా 40 శాతం వరకు తగ్గుతాయి. సున్నపురాయి, శిలాజ జనిత ఇంధనాల వంటి సంప్రదాయేతర వనరుల ఆదా సైతం సాధ్యపడుతుంది. దీనిని సిమెంట్ పరిశ్రమ లలో వాడటం వల్ల ఉత్పత్తి వ్యయాన్ని తగ్గించుకోవచ్చు. ఫలితంగా సిమెంట్ తుది ధర కూడా చౌక అవుతుంది. మౌలాలి లో గల బిఐఎస్ హైదరాబాద్ శాఖ కార్యాలయం లో నిర్వహించిన ఒక కార్యక్రమం లో బిఐఎస్ డైరెక్టర్ జనరల్ సురీన రాజన్ ఈ లైసెన్సు లను ఇచ్చారు. బిఐఎస్ డిప్యూటీ డైరెక్టర్ జనరల్  డాక్టర్ ఆర్.కె. బజాజ్ కూడా ఈ కార్యక్రమానికి హాజరయ్యారు.
వినియోగదారుల పరిరక్షణ పట్ల శ్రద్ధ వహిస్తూ ప్రమాణీకరణ, ధ్రువపత్రాల జారీ ప్రక్రియల ద్వారా స్వచ్ఛ్ భారత్, ఇంకా సుస్థిర అభివృద్ధి లక్ష్యాల సాధన లో బిఐఎస్ ఏ విధంగా తోడ్పాటు ను అందిస్తున్నదీ బిఐఎస్ డైరెక్టర్ జనరల్ సురీన రాజన్ సభ లో వివరించారు. పరిశ్రమలు, పరిశోధకులు, వినియోగదారులు తదితర వర్గాల ఉమ్మడి కృషి తో ప్రమాణీకరణ అనే బృహత్ కార్యం సాగుతోందని బిఐఎస్ డిప్యూటీ డైరెక్టర్ జనరల్ డాక్టర్ ఆర్.కె. బజాజ్ అన్నారు.(Visitor Counter : 61
ఆరోగ్య, కుటుంబ సంక్షేమ మంత్రిత్వ శాఖ
ఎయిమ్స్ బీబీ నగర్లో ఆయుష్మాన్ భారత్ డిజిటల్ మిషన్ను ప్రారంభించిన కేంద్ర ఆరోగ్య మంత్రి డాక్టర్ మన్సుఖ్ మాండవీయ
కొత్తగా ఎంబీబీఎస్ లో చేరిన విద్యార్థులతో మహర్షి చరక్ ప్రతిజ్ఞ చేయించిన కేంద్ర ఆరోగ్య మంత్రి
వైద్య విద్యార్థులు నిబద్ధత మరియు అంకితభావంతో మానవాళికి సేవ చేయాలి.డాక్టర్ మన్సుఖ్ మాండవీయ
బీబీనగర్ ఎయిమ్స్ లో ఆయుష్మాన్ భారత్ డిజిటల్ మిషన్  సేవలను కేంద్ర ఆరోగ్య, కుటుంబ సంక్షేమ శాఖ మంత్రి డాక్టర్ మన్సుఖ్ మాండవీయ ఈరోజు ప్రారంభించారు . రియల్ టైమ్ వీడియో స్పెషలిస్ట్ సంప్రదింపులు జరుగుతున్న తీరును మంత్రి ప్రత్యక్షంగా పరిశీలించారు. ABDM అనేది దేశవ్యాప్తంగా ఆరోగ్య రికార్డులను డిజిటలైజ్ చేయడానికి కేంద్ర ప్రభుత్వం ఆయుష్మాన్ భారత్ డిజిటల్ మిషన్ కార్యక్రమాన్ని ప్రారంభించింది. క్యూఆర్ కోడ్ ఆధారంగా రోగుల నమోదు, నమోదైన రోగులు, రోగులకు అందిస్తున్న సేవలు, పరీక్ష కేంద్రాలు అందించిన నివేదిక లాంటి అంశాలను దేశంలో ఏ ఆస్పత్రి నుంచి అయినా చూసి వైద్య సేవలు అందించడానికి హెల్త్ మేనేజ్మెంట్ ఇన్ఫర్మేషన్ సిస్టమ్ ను ఆయుష్మాన్ భారత్ డిజిటల్ మిషన్ కలిగి ఉంది.. ఆయుష్మాన్ భారత్ హెల్త్ అకౌంట్  కార్డ్ సహాయంతో రోగులు తమ వైద్య రికార్డులను ఎక్కడైనా, ఎప్పుడైనా భారతదేశం అంతటా చూసుకోవడానికి వీలవుతుంది అని డాక్టర్ మాండవీయ తెలిపారు.
కొత్తగా ఎంబీబీఎస్ లో చేరిన విద్యార్థులతో  డాక్టర్ మాండవీయ మహర్షి చరక్ ప్రతిజ్ఞ చేయించారు. మొదటి సంవత్సరం విద్యార్థులను మంత్రి అభినందిస్తూ ఎయిమ్స్ వంటి ప్రఖ్యాత సంస్థ లో చదువుతున్నందుకు గర్వపడాలి అని అన్నారు. డాక్టర్ మాండవీయ మాట్లాడుతూ "ఎయిమ్స్ ఒక ప్రతిష్టాత్మకమైన సంస్థ.ఏదైనా వ్యాధికి ఎయిమ్స్ లో చికిత్స అందుబాటులో లేకపోతే, దేశం మొత్తంలో మరెక్కడా చికిత్స అందుబాటులో లేదని ప్రజలు భావిస్తారు." అని అన్నారు. ప్రతి వైద్య విద్యార్థి విజయం సాధించడానికి నిబద్ధత మరియు అంకితభావంతో పని చేయాలని కేంద్ర ఆరోగ్య మంత్రి సూచించారు. ఆరోగ్యాన్ని ఎప్పుడూ వ్యాపార వస్తువుగా పరిగణించరాదని విద్యార్థులకు మంత్రి సలహా ఇచ్చారు. వైద్యాన్ని వ్యాపారంగా కాకుండా మానవాళికి చేసే సేవగా భావించాలని అని శ్రీ మాండవ్య అన్నారు. కోవిడ్ వల్ల ఏర్పడిన సంక్షోభాన్ని అవకాశంగా పరిగణించకుండా భారతదేశం హైడ్రాక్సీక్లోరోక్వినైన్ మరియు అజిత్రోమైసిన్ లను ప్రపంచంలోని ఇతర ప్రాంతాలకు కోవిడ్కు ముందు ధరలకు సరఫరా చేసిందని విద్యార్థులకు మంత్రి గుర్తు చేశారు. ఇది ‘వసుదైవ కుటుంబం’ సూత్రాలకు అనుగుణంగా ఉందని ఆయన అన్నారు. నిరుపేదలకు సేవలందించేందుకు యువ వైద్యులు అత్యధిక ప్రాధాన్యతనిచ్చేలా ఎయిమ్స్లోని ఉపాధ్యాయులు వారిని తీర్చి దిద్దాలని డాక్టర్ మాండవీయ కోరారు.
స్వచ్ఛ భారత్ అభియాన్ కింద ఆరోగ్య మంత్రి సమక్షంలో ఎయిమ్స్ లో ఔషధ మొక్కల పెంపకాన్ని ప్రారంభించారు. బీబీనగర్ ఎయిమ్స్ లో ఎంబీబీఎస్ 1వ సంవత్సరంలో చేరిన విద్యార్థులు 101 ఔషధ మొక్కలను నాటారు. ఎయిమ్స్ బీబీనగర్బై ఎగ్జిక్యూటివ్ డైరెక్టర్ డాక్టర్ భాటియా సంస్థ సాధించిన ప్రగతి నివేదికను మంత్రికి అందించారు. అనంతరం ప్రాజెక్టు నిర్మాణ స్థలాన్ని సందర్శించిన డాక్టర్ మాండవీయ పురోగతిలో ఉన్న పనులను సమీక్షించారు.
ఈ కార్యక్రమంలో భువనగిరి నియోజకవర్గం పార్లమెంట్ సభ్యులు శ్రీ కోమటిరెడ్డి వెంకట్ రెడ్డి, ఎగ్జిక్యూటివ్ డైరెక్టర్ ప్రొఫెసర్  వికాస్ భాటియా, డీన్  ప్రొఫెసర్  రాహుల్ నారంగ్, మెడికల్ సూపరింటెండెంట్ ప్రొఫెసర్  నీరజ్ అగర్వాల్ పాల్గొన్నారు.
(Visitor Counter : 114
ప్రధాన మంత్రి కార్యాలయం
బాలల తో రక్షా బంధన్ ను వేడుక గా జరుపుకొన్న ప్రధాన మంత్రి
వివిధ అంశాల పై బాలల తో మాట్లాడిన ప్రధాన మంత్రి
చంద్రయాన్-3యొక్క ఇటీవలి సాఫల్యం గురించి బాలలు వారి సకారాత్మకమైన ఆలోచనల ను తెలియజేయడం తోపాటు గా రాబోయే కాలం లో మొదలయ్యే ఆదిత్య ఎల్-1 మిశన్ పట్ల కూడా వారి ఉత్సాహాన్నివ్యక్తం చేశారు
బాలల తో కలసి ప్రధాన మంత్రి శ్రీ నరేంద్ర మోదీ రక్షా బంధన్ ను ఈ రోజు న 7, లోక్ కళ్యాణ్ మార్గ్ లో ఓ వేడుక గా జరుపుకొన్నారు.
బాల లు ప్రధాన మంత్రి కి రాఖీ ని కట్టారు; ఆయన అనేక అంశాల ను గురించి వారితో ముచ్చటించారు. ఇటీవల చంద్రయాన్-3 మిశన్ సఫలం కావడం గురించి బాల లు వారి వారి ఆలోచనల ను తెలియజేశారు; అలాగే త్వరలో జరుగనున్న ఆదిత్య ఎల్-1 మిశన్ పట్ల వారు వారి ఉత్సాహాన్ని వ్యక్తం చేశారు.
ఈ సందర్భం లో బాల లు కొన్ని కవితల ను కూడా వినిపించారు, కొన్ని పాటల ను కూడా వారు పాడారు. వారి భావ ప్రకటన తీరు ప్రధాన మంత్రి కి నచ్చడం తో, ప్రజల కు మేలు జరిగేందుకు ప్రభుత్వ పథకాలు సహా అనేక అంశాల పైన కవితల ను వ్రాయండి అంటూ వారి ని ప్రోత్సహించారు. ఆత్మనిర్భరత యొక్క ప్రాముఖ్యాన్ని గురించి ప్రధాన మంత్రి వివరిస్తూ, భారతదేశం లో తయారు అయిన ఉత్పత్తుల ను వాడండి అంటూ బాలల కు సలహా ను కూడా ఇచ్చారు.
పలువురు విద్యార్థులు వారి యొక్క గురువుల తో సహా ఈ సంబురం లో పాలుపంచుకొన్నారు. ప్రభుత్వేతర సంస్థ ల ప్రతినిధులు, వృందావన్ లోని వితంతు మహిళ లు మరియు ఇతరులు కూడా ఈ కార్యక్రమం లో పాలుపంచుకొన్నారు.
మంత్రిమండలి
కంపెనీల  బిల్లు, 2019 కి ఆమోదం తెలిపిన మంత్రిమండలి
కంపెనీల చట్టం, 2013ను సవరించడం కోసం కంపెనీల  బిల్లు, 2019కి ప్రధాన మంత్రి శ్రీ నరేంద్ర మోదీ అధ్యక్షత న జరిగి న కేంద్ర మంత్రివర్గ సమావేశం ఆమోదం తెలిపింది.
ఈ బిల్లు చట్టం లో నుండి నేరపరమైనటువంటి అంశాన్ని- ఎగవేత ల కు సంబంధించినంతవరకు వేటిని అయితే నిష్పాక్షికం గా నిర్ధారించవచ్చో మరియు దేనిలో అయితే వంచన ఛాయ అంటూ ఏదీ లేకపోయిన పక్షం లో గాని, లేదా దేనిలో అయితే విశాల ప్రజాహితం తాలూకు ప్రమేయం లేకపోయిన పక్షం లో- పరిహరిస్తుంది. ఇది దేశం లో నేర సంబంధిత న్యాయ వ్యవస్థ పైన ఉన్న భారాన్ని మరింత గా తగ్గించడాని కి కూడా తోడ్పడనుంది. ఈ బిల్లు చట్టానికి కట్టుబడి ఉండే కార్పొరేట్ ల కు మనుగడ ను మరింత సులభతరం గా మార్చనుంది.
ఇంతకు ముందు, చట్టం లోని వివిధ నిబంధన ల అమలు లో ఎదురైన ఇబ్బందుల ను దూరం చేయడం కోసం చట్టం లోని కొన్ని నిబంధన ల ను కంపెనీల  చట్టం, 2015 ద్వారా సవరించడమైంది.(
ప్రధాన మంత్రి కార్యాలయం
వారాణసీ లో కొవిడ్ టీకామందు కార్యక్రమం తాలూకు లబ్ధిదారుల తో, ఆ టీకామందు ను వేసే వారితో ఈ నెల 22న మాట్లాడనున్న ప్రధాన మంత్రి
వారాణసీ లో కొవిడ్ టీకాకరణ కార్యక్రమం లబ్ధిదారుల తో, ఆ టీకామందు ను వేస్తున్న వారితో ప్రధాన మంత్రి శ్రీ నరేంద్ర మోదీ ఈ నెల 22న మధ్యాహ్నం 1.15 గంటలకు వీడియో కాన్ఫరెన్స్ మాధ్యమం ద్వారా మాట్లాడనున్నారు. ఈ ముఖాముఖి కార్యక్రమం లో పాలుపంచుకొనే వారు టీకామందు కార్యక్రమం లో పాల్గొంటున్నందువల్ల వారికి కలిగిన ప్రత్యక్ష అనుభవాన్ని గురించి వివరించనున్నారు.
ప్రపంచం లోనే అతి పెద్దదైన స్థాయి లో చేపట్టిన టీకామందు ను ఇప్పించే కార్యక్రమం సాఫీ గా అమలయ్యేటట్లు చూడటం కోసం ప్రధాన మంత్రి శాస్త్రవేత్తల తోను, రాజకీయ నాయకుల తోను, అధికారుల తోను, ఈ కార్యక్రమం తో అనుబంధం కల ఇతర వర్గాల తోను అనేక సార్లు చేపట్టిన సంభాషణలకు, చర్చలకు తరువాయి గా తాజా ముఖాముఖి సమావేశం చోటు చేసుకోనుంది.
ప్రధాన మంత్రి కార్యాలయం
కొవిడ్-19 కి వ్యతిరేకం గా టీకాల ను ఇప్పించే కార్యక్రమాన్ని విజయవంతం గా ప్రారంభించినందుకు భారత ప్రభుత్వాన్ని, ప్రధాన మంత్రి ని అభినందించిన ఇరుగు పొరుగు దేశాల నేత లు
కొవిడ్-19 కి వ్యతిరేకం గా గత శనివారం, అంటే జనవరి 16 టీకా మందు ను ఇప్పించే కార్యక్రమాన్ని విజయవంతంగా ప్రారంభించినందుకు గాను భారత ప్రభుత్వాన్ని, ప్రధాన మంత్రి శ్రీ నరేంద్ర మోదీ ని ఇరుగు పొరుగు దేశాల నేత లు అభినందించారు.
‘‘#కొవిడ్-19 టీకా మందు ను ఇప్పించే కార్యక్రమాన్ని సఫలత పూర్వకం గా ప్రారంభించినందుకు, అలాగే పొరుగు దేశాల పట్ల కనబరచిన ఔదార్యానికి గాను PM @narendramodi కి ఇవే నా హృదయ పూర్వక అభినందనలు’’ అని శ్రీ లంక అధ్యక్షుడు మాన్యశ్రీ గోట్ బాయా రాజపక్స ఒక ట్వీట్ లో పేర్కొన్నారు.
— Gotabaya Rajapaksa 
My heartiest congratulations to Prime Minister Shri @narendramodi on the successful roll out of the #COVID19 vaccine & his generosity towards friendly neighbouring countries. #COVID19Vaccination #india #SriLanka pic.twitter.com/ToscTxwge6
‘‘భారీ ఎత్తున #కొవిడ్-19 టీకా మందును ఇప్పించే కార్యక్రమాన్ని చేపట్టినందుకు గాను, భారత ప్రభుత్వానికి, PM @narendramodi కి ఇవే అభినందన లు. ఈ విధ్వంసకర మహమ్మారి అంతాని కి ఆరంభాన్ని మనం చూడటం మొదలుపెట్టాం’’ అని శ్రీ లంక ప్రధాని శ్రీ మహిందా రాజపక్స ఒక ట్వీట్ లో పేర్కొన్నారు.
-Mahinda Rajapaksa
@PresRajapaksa
Congratulations PM @narendramodi and the Government of India on taking this very important step with this massive #COVID19Vaccination drive. We are starting to see the beginning of the end to this devastating pandemic. @IndiainSL
మాల్దీవ్స్ గణతంత్రం అధ్యక్షుడు మాన్యశ్రీ ఇబ్రాహిం మొహమద్ సోలిహ్ ఒక ట్వీట్ లో ‘‘భారతదేశ ప్రజల కు కొవిడ్-19 నిరోధక టీకా మందును ఇప్పించే చరిత్రాత్మక కార్యక్రమాన్ని చేపట్టినందుకు గాను భారత ప్రభుత్వానికి, PM @narendramodi కి ఇవే అభినందనలు. ఈ ప్రయత్నం లో మీరు సఫలత సాధిస్తారని, మనం కొవిడ్-19 భూతాన్ని ఎట్టకేలకు నిర్మూలంచ గలుగుతున్నామన్న విశ్వాసం నాలో మెండు గా ఉంది’’ అని ఒక ట్వీట్ లో పేర్కొన్నారు.
— Ibrahim Mohamed Solih 
Congratulations to PM @narendramodi and the Indian government for its landmark program to vaccinate India’s population against COVID-19. I’m highly confident that you’ll be successful in this endeavor and that we are finally seeing an end to the COVID-19 scourge.
భూటాన్ ప్రధాని డాక్టర్ లోటె శెరింగ్ ఒక ట్వీట్ లో ‘‘నేను ఈ రోజు న కొవిడ్-19 తాలూకు టీకా మందు ఇప్పించే కార్యక్రమాన్ని దేశవ్యాప్తం గా ప్రారంభించిన ఈ చరిత్రాత్మకన సందర్భం లో భారతదేశ ప్రజలకు, PM @narendramodi కి అభినందనలను తెలిజేయాలనుకొంటున్నాను. ఇది ఈ మహమ్మారి కి ఎదురొడ్డి నిలవడం లో ఇన్నాళ్ళు గా మనమంతా పడ్డ అవస్థలను తీర్చే ఒక సమాధానం గా మన ముందుకు వస్తుంది అని నేను ఆశిస్తున్నాను’’ అని పేర్కొన్నారు.
— PM Bhutan 
I would like to congratulate PM @narendramodi and the people of India for the landmark launch of nationwide COVID-19 vaccination drive today. We hope it comes as an answer to pacify all the sufferings we have endured this pandemic. https://t.co/f921VupuJn pic.twitter.com/M9q3KKLFo3
ప్రధాన మంత్రి కార్యాలయం
రాజస్థాన్ మాజీ ముఖ్యమంత్రి జగన్నాథ్ పహాడియా మృతిపై ప్రధాని సంతాపం
రాజస్థాన్ మాజీ ముఖ్యమంత్రి శ్రీ జగన్నాథ్ పహాడియా కన్నుమూతపై ప్రధానమంత్రి శ్రీ నరేంద్రమోదీ సంతాపం ప్రకటించారు. ఈ మేరకు ట్విట్టర్ ద్వారా ఇచ్చిన సందేశంలో- ‘‘రాజస్థాన్ మాజీ ముఖ్యమంత్రి జగన్నాథ్ పహాడియా తుదిశ్వాస విడిచారన్న వార్త నన్ను తీవ్ర విచారానికి గురిచేసింది. సామాజిక సాధికారతను మరింత ముందుకు తీసుకెళ్లడం కోసం సుదీర్ఘ రాజకీయ, పరిపాలన జీవితంలో ఆయన చేసిన కృషి చిరస్మరణీయం. ఈ విషాద సమయంలో వారి కుటుంబానికి, అనుయాయులకు నా ప్రగాఢ సంతాపం తెలియజేస్తున్నాను... ఓం శాంతి’’ అని ప్రధాని పేర్కొన్నారు.
ప్రధాన మంత్రి కార్యాలయం
డాక్టర్ రాం మనోహర్ లోహియా జయంతి నాడు ఆయన కు స్మృత్యంజలి ఘటించిన ప్రధాన మంత్రి
డాక్టర్ రాం మనోహర్ లోహియా జయంతి నాడు ప్రధాన మంత్రి శ్రీ నరేంద్ర మోదీ ఆయన కు స్మృత్యంజలి ని ఘటించారు.
‘‘డాక్టర్ లోహియా గారి యొక్క సేవాభావంతో కూడినటువంటి ఆలోచన లు మరియు సాంఘిక సాధికారిత కై ఆయన చేసినటువంటి గొప్ప కృషి దేశ పౌరుల కు సదా ప్రేరణ ను అందిస్తూ ఉంటాయి’’ అని శ్రీ మోదీ ట్విటర్ లో పేర్కొన్నారు.
Narendra Modi
✔@narendramodi
प्रखर समाजवादी चिंतक और लोकप्रिय राजनेता डॉ. राम मनोहर लोहिया जी को उनकी जयंती पर शत-शत नमन। सामाजिक सशक्तिकरण और सेवा भाव से जुड़े उनके विचार देशवासियों को सदैव प्रेरित करते रहेंगे।
30.4K
8:03 AM - Mar 23, 2020
Twitter Ads info and privacy
4,765 people are talking about this(
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
'వన్ నేషన్.. వన్ రేషన్ కార్డు' జాతీయ పోర్టబిలిటీ క్లస్టర్లోకి కేంద్ర పాలిత ప్రాంతాలు లద్దాఖ్, లక్షద్వీప్లు
- ఇప్పుడిక 26 రాష్ట్రాలు / యుటీలలోని వలస పీడీఎస్ లబ్ధిదారులు తమకు నచ్చిన ఏదైనా ప్రభుత్వ సరసమైన ధరల దుకాణం నుండి సబ్సిడీతో కూడిన ఆహార ధాన్యాలను పొందే వెసులుబాటు
కేంద్ర వినియోగదారుల వ్యవహారాలు, ఆహార, ప్రజా పంపిణీ శాఖ మంత్రి ఎస్. రామ్విలాస్ పాశ్వాన్ ఇటీవల “వన్ నేషన్ వన్ రేషన్ కార్డ్” వ్యవస్థ అమలులో సాధించిన పురోగతిని సమీక్షించారు. ఈ సందర్భంగా రెండు కేంద్ర పాలితపు ప్రాంతాలైన లద్ధాఖ్, లక్షద్వీప్లను ఈ పథకంలో అనుసంధానం చేయడానికి కావాల్సిన సాంకేతిక సన్నద్ధతను గురించి మంత్రి సమీక్షించారు. ఈ రెండు కేంద్ర పాలిత ప్రాంతాలను ఇప్పటికే ఉన్న 24 రాష్ట్రాలు / యూటీల సమాహారంగా ఉన్న “వన్ నేషన్ వన్ రేషన్ కార్డ్” వ్యవస్థ జాతీయ పోర్టబిలిటీ క్లస్టర్తో అనుసంధానం చేసేందుకు గాను ఆమోదం తెలిపారు. ట్రయల్ అండ్ టెస్టింగ్ ప్రాతిపదికన రెండు యుటీల నుంచి జాతీయ క్లస్టర్లోని ఇతర రాష్ట్రాలు / యుటీలతో జాతీయ పోర్టబిలిటీ లావాదేవీలు పూర్తి చేశారు. దీంతో మొత్తం 26 రాష్ట్రాలు / యుటీలు ఇప్పుడు “వన్ నేషన్ వన్ రేషన్ కార్డ్” పథకం ప్రకారం ఒకదానితో ఒకటి అనుసంధానించబడినట్టయింది మరియు ఈ 26 రాష్ట్రాలు / యుటీలలోని వలస పీడీఎస్ లబ్ధిదారులు తమకు సర్కారు అందిస్తున్న సబ్సిడీతో కూడిన ఆహార ధాన్యాలను ఒకే రూపంలో మరియు ప్రభుత్వం నిర్ణయించిన జారీ ధరలలో తమకు నచ్చిన ఏదైనా సరసమైన ధర దుకాణంలో  సెప్టెంబరు 1వ 2020, నుంచి పొందే సౌకర్యం అందుబాటులోకి వచ్చింది.
65 కోట్ల మంది లబ్ధిదారులకు వెసులుబాటు..
ఈ కింది 26 రాష్ట్రాలు / యుటీలలో మొత్తం 65 కోట్లకు పైగా లబ్ధిదారులు  వన్ నేషన్ వన్ రేషన్ కార్డ్ వ్యవస్థ ద్వారా ఆయా ప్రాంతాలలో వారి సబ్సిడీ ఆహార ధాన్యాలను పొందేలా వీలు కలుగనుంది. సంబంధిత రాష్ట్రాలు / యుటీలు ఇలా ఉన్నాయి.. గోవా, ఆంధ్రప్రదేశ్, బీహార్, దాద్రా నగర్ హవేలి మరియు డామన్ & డయ్యూ, గుజరాత్, హర్యాణా, హిమాచల్ ప్రదేశ్, జమ్మూ & కాశ్మీర్, జార్ఖండ్, కర్ణాటక, కేరళ, లద్ధాఖ్, లక్షద్వీప్, మధ్యప్రదేశ్, మహారాష్ట్ర, మణిపూర్, మిజోరం, నాగాలాండ్, ఒడిశా, పంజాబ్, తెలంగాణ, రాజస్థాన్, సిక్కిం, త్రిపుర, ఉత్తర ప్రదేశ్ తో ఉత్తరాఖండ్ ఉన్నాయి. మార్చి, 2021 నాటికి మిగిలిన రాష్ట్రాలు / యుటీలు జాతీయ పోర్టబిలిటీలో విలీనం చేయాలని లక్ష్యంగా పెట్టుకున్నారు. దేశంలో ఎక్కడైనా వారి భౌతిక స్థానంతో సంబంధం లేకుండా, జాతీయ ఆహార భద్రతా చట్టం, 2013  పరిధిలో ఉన్న లబ్ధిదారులందరికీ ఆహార భద్రత అర్హతలను అందజేయడానికి కేంద్ర ప్రభుత్వం ప్రతిష్టాత్మకంగా చేసిన ప్రయత్నమే వన్ నేషన్ వన్ రేషన్ కార్డ్ వ్యవస్థ. అన్ని రాష్ట్రాలు / యుటీల వారి సహకారంతో 'ఇంటిగ్రేటెడ్ మేనేజ్మెంట్ ఆఫ్ పబ్లిక్ డిస్ట్రిబ్యూషన్ సిస్టమ్ ' పై కొనసాగుతున్న కేంద్ర ప్రభుత్వ రంగ పథకం కింద రేషన్ కార్డుల వారికి దేశ వ్యాప్తంగా చౌక ధరల సరుకులు పొందేలా పోర్టబిలిటీని అమలు చేయడం ఈ వ్యవస్థ ఉద్దేశం.
వలస లబ్ధిదారులకు మేలు..
ఈ వ్యవస్థ ద్వారా తాత్కాలిక ఉపాధిని వెతుక్కుంటూ తరుచుగా తమతమ నివాస స్థలాన్ని మార్చే వలస ఎన్ఎఫ్ఎస్ఏ లబ్ధిదారులు దేశ వ్యాప్తంగా ఇప్పుడు తమకు నచ్చిన ఏదైనా సరసమైన ధరల దుకాణం  నుండి తమకు కేటాయించబడిన ఆహార ధాన్యాల కోటా పొందే ఎంపికను లభించనుంది. ఆయా ఎఫ్పీఎస్ లలో వ్యవస్థాపించబడిన ఎలక్ట్రానిక్ పాయింట్ ఆఫ్ సేల్  పరికరంలో బయోమెట్రిక్ / ఆధార్ ఆధారిత ప్రామాణీకరణతో ఇప్పటికే ఉన్న రేషన్ కార్డును ఉపయోగించడం ద్వారా వలస ఎన్ఎఫ్ఎస్ఏ లబ్ధిదారులు దేశ వ్యాప్తంగా తమ కోటా రేషన్ను పొందవచ్చు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 193.90 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 8.01 కోట్లకు పైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి, పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం 2021 జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,93,90,17,325
|
|
అందుబాటులోని నిల్వలు
|
|
8,01,87,710
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 193.90 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 8.01 కోట్లకు పైగా  డోసులు అందుబాటులో ఉన్నాయి.